

**30.07.2019**

***Conferință de lansare a proiectului POCU/379/6/21/125144***

Universitatea din Petroșani, în parteneriat cu Universitatea din București, a demarat proiectul POCU/379/6/21/125144, ” EU – ANTREPRENOR – creșterea participării studenților din categorii vulnerabile la programe de studii de licență prin inovare antreprenorială. Conferința de lansare va avea loc marți, 30 iulie, la ora 12, în Sala de Conferințe a Bibliotecii Universității din Petroșani. Proiectul se derulează pe o perioadă de 24 luni, între 27 mai 2019 și 26 mai 2021 și are o valoare totală de 7.882.623,52 lei, valoare eligibilă nerambursabilă FEDR 6.570.392,55 lei. Obiectivul general al proiectului vizează, în corelatie cu nevoile pieței muncii din sectoarele economice/ domeniile identificate prin SNC si SNCDI, cresterea accesului și echității în învățământul tertiar universitar, precum și a atractivității, diversificării și inovării ofertelor educaționale în ceea ce priveste inițierea și finalizarea de demersuri academice și antreprenoriale suplimentare adresate unui număr de 450 studenți din anii terminali ai ciclului de licență din invățămantul tertiar universitar, în strânsă legatură cu îmbunatățirea competențelor transversale ale personalului didactic (76) în relație cu proiectarea modulară de cursuri antreprenoriale, organizarea și furnizarea în medii online a cursurilor/aplicațiilor si promovarea de medii noi de învățare. Grupul țintă este constituit din: personal didactic din învățământul terțiar universitar, 450 studenți din anii terminali de licență (300 universitatea solicitantă, 150 universitatea parteneră), dintre care 305 de studenti provenți din mediul rural, studenți netradiționali și aparținând minorității romă, 50 cadre didactice participante la focus-grupuri și derulare cursuri, 200 elevi sprijiniti să participe la vizite la nivelul celor două universități. În cadrul conferinței de lansare vor participa reprezentanți din conducerea celor două universități, cadre didactice universitare, studenți, reprezentanți ai mediului de afaceri și reprezentanți ai mass-media.

Proiect cofinanțat din Fondul Social European prin Programul Operațional Capital Uman 2014-2020

www.upet.ro, rector@upet.ro, Telefon: 0254 542 580, Fax:0254 543491, Str. Universității, nr. 20, 332006